Kamara observă fiecare mișcare la Survivor. De ce e dezamăgit
- Bianca Ion
- 25 martie 2024, 13:33
Cu toate că în urmă cu un an Kamara participa la Survivor România, făcând parte din echipa Faimoșilor, anul acesta artistul nu a fost selectat să participe în ediția All Stars.
În ciuda acestui lucru, Kamara observă fiecare mișcare pe care o fac colegii săi de breaslă participanți la ediția de anul acesta. Mai mult decât atât are și un motiv pentru care este profund dezamăgit.
Kamara observă fiecare mișcare la Survivor All Stars
Kamara continuă să fie un fan înrăit al emisiunii Survivor, chiar dacă au apărut alte show-uri și pe alte posturi de televiziune.
Artistul susține că este un observator atent al evenimentelor din Republica Dominicană, chiar dacă nu i s-a oferit oportunitatea de a fi concurent, declarând că a urmărit fiecare ediție și este la curent cu tot ce se întâmplă. În plus, Kamara susține că a anticipat multe strategii făcute de colegii săi de breaslă.
Cine sunt preferații lui Kamara
În prezent, lista preferințelor artistului pare să se fi redus doar la doi concurenți. Cu câteva săptămâni în urmă, el îi includea pe Jorge, Anna Porgras, DJ Milles, Iancu, Ștefania Ștefan și Ștefania Chițu printre finaliști, alături de cei doi deja menționați.
"Zani si Ștefania. Ei îmi plac… Sută la sută, fără să greșesc ceva, am anticipat tot ce se întâmplă acolo, de la aliate, la eliminări. Pentru că am fost acolo. Am văzut toate edițiile de până acum. Și știu cum joacă concurenții", a declarat Kamara pentru Cancan.
Pentru aceeași sursă, el a recunoscut că ar fi fost încântat să participe în Republica Dominicană, mai ales că noul format i s-ar fi potrivit perfect, însă nu i s-a făcut vreo propunere în acest sens.
Nu urmărește alte reality show-uri
Deși n-a ratat nicio emisiune Survivor, Kamara spune că show-urile concurente cum ar fi Power Couple de la Antena 1 sau "Insula de 1 milion" de la Kanal D, nu i-au atras deloc atenția.
"Nu am văzut nicio emisiune până acum. Eu rămân un Survivor", a completat acesta.
Aniversează 2 decenii de carieră alături de Andrei Ștefănescu
În 2024 Kamara are și motive de sărbătoare. Anul acesta sărbătorește 20 de ani de când face parte din trupa Alb Negru. Alături de colegul său, Andrei Ștefănescu, se află în febra pregătirilor pentru două mari evenimente.
"Sărbătorim 20 de ani de când există trupa Alb_negru. Pregătim piese noi. Avem un concert mare, la Vâlcea. Și avem, de asemenea, în plan și un spectacol mare, la București", a adăugat artistul pentru sursa menționată anterior.